На основу члана 7.став 2. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 83/2016, и 104/2016 - др. закон), члана 29. Пословника привременог органа општине Неготин (,,Службени лист општине Неготин,,, број: 19/2017), Привремени орган општине Неготин на седници одржаној 30.11.2017.године, доноси

**ПРОГРАМ ЈАВНЕ РАСПРАВЕ О НАЦРТУ OДЛУКЕ O НАЧИНУ УТВРЂИВАЊА НАКНАДЕ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ ЗА 2018. ГОДИНУ НА ТЕРИТОРИЈИ ОПШТИНЕ НЕГОТИН ﻿**

Привремени орган општине Неготин спроводи јавну расправу о нацрту Oдлуке o начину утврђивања накнаде за заштиту и унапређење животне средине за 2018. годину на територији општине Неготин, која је саставни део овог програма.

Јавна расправа спроводи се у периоду од 01.децембра до 08. децембра 2017.године.

Учесници јавне расправе су грађани и стручна јавност.

Текст нацрта биће постављен на инернет страни [www.negotin.rs](http://www.negotin.rs).

Предлоге, инисцијативе и коментаре учесници у јавној расправи могу доставити на електронску адресу [lpanegotin@gmail.com](mailto:lpanegotin@gmail.com) или писаним путем на адресу: Општинска управа општине Неготин, Одељење за буџет, финансије и локалну пореску администрацију, трг Стевана Мокрањца 1, 19300 Неготин са назнаком:,,За јавну расправу о нацрту Oдлуке o начину утврђивања накнаде за заштиту и унапређење животне средине за 2018. годину на територији општине Неготин“.

По окончању јавне расправе Општинска управа општине Неготин, Одељење за буџет, финансије и локалну пореску администрацију сачиниће извештај о спроведеној јавној расправи.

Овај програм ради реализације доставити Општинској управи општине Неготин, Одељењу за буџет, финансије и локалну пореску администрацију, која ће јавни позив за учешће у јавној расправи са овим програмом објавити на својој интернет страници.

Број: 434-20 /2017-I/08  
30.11.2017. године  
Неготин

**ПРИВРЕМЕНИ ОРГАН ОПШТИНЕ НЕГОТИН  
ПРЕДСЕДНИК  
*Владимир Величковић, дипл.педагог физичке културе, с.р.***